అవనిగడ్డ, సెప్టెంబర్ 7: మండల పరిధిలోని దక్షిణచిరువోల్లంక కృష్ణానది రేవు నుండి అక్రమంగా ఇసుక తరలిస్తుండటంతో ఆ గ్రామస్తులు ఆందోళనకు దిగారు. శుక్రవారం ఉదయం మరబోట్ల ద్వారా అక్రమంగా ఇసుకను తవ్వి ఒడ్డుకు చేర్చి అక్రమార్కులు వ్యాపారం చేస్తుండటాన్ని గుర్తించిన గ్రామస్తులు అడ్డుకున్నారు. నదీ గర్భంలో అక్రమ తవ్వకాలు కారణంగా తరచూ ప్రమాదాలు జరుగుతున్నాయని, గతంలో ఈ తవ్వకాలు కారణంగానే పలువురు నీట మునిగిన సంఘటనలు ఉన్నందున గ్రామస్థులు ఆందోళనకు దిగారు. అక్రమంగా రవాణా చేస్తున్న నావలను గ్రామస్థులు అడ్డుకున్నారు. ఈ విషయమై అధికారులకు విన్నవించినా ప్రయోజనం లేదని, అదేమిటంటే అనుమతులు ఉన్నట్లు బుకాయిస్తున్నారని గ్రామస్థులు తెలిపారు. అక్రమ తవ్వకాలు లేకుండా అధికారులు అడ్డుకోవాలన్నారు.
avanigadda, september 7: mandala paridhilooni dakshinachiruvollanka krushnaanadi revu nundi akramamgaa isuka taralistundatamto aa graamastulu aandolanaku digaaru. sukravaaram udayam marabotla dwara akramamgaa isukanu tavvi odduku cherchi akramaarkulu vyaparam chestundataanni gurtinchina graamastulu addukunnaru. nadee garbhamlo akrama tavvakaalu kaaranamgaa tarachuu pramaadaalu jarugutunnaayani, gatamlo ee tavvakaalu kaaranamgaane paluvuru neeta munigina sanghatanalu unnanduna graamasthulu aandolanaku digaaru. akramamgaa rawana chestunna naavalanu graamasthulu addukunnaru. ee vishayamai adhikaarulaku vinnavinchinaa prayojanam ledani, ademitante anumatulu unnatlu bukaayistunnaarani graamasthulu telipaaru. akrama tavvakaalu lekunda adhikaarulu addukovalannaru.